حسین علی منتظری

آیت اللہ حسین علی منتظری ایک مشہور شیعہ ایرانی عالم دین اور ایرانی حکومت کے نقاد تھے۔ 1922 کو اصفہان میں پیدا ہوئے اپنی ابتدائی دینی تعلیم وہیں سے حاصل کی۔ شاہ کے زمانے میں انھیں کافی مشکلات کا سامنا کرنا پڑا۔ وہ نسبتاً آزاد خیال قسم کے شعیہ عالم تھے۔ آیت اللہ منتظری انقلابِ ایران کے اہم ترین رہنماؤں میں سے تھے مگر سنہ 1989 میں آیت اللہ منتظری اور آیت اللہ خمینی کے درمیان میں اختلافات پیدا ہوئے تھے۔ آیت اللہ منتظری کو ایک زمانے میں امام خمینی کا جانشین مقرر کیا گیا تھا کہ لیکن سنہ 1989 میں آیت اللہ خمینی کے انتقال سے کچھ ماہ قبل ایران میں حقوقِ انسانی کی صورت حال پر دونوں علما میں تنازعے کے بعد ان سے یہ استحقاق واپس لے لیا گیا۔ بعد ازاں سنہ 1997 میں آیت اللہ منتظری نے امام خمینی کے جانشین آیت اللہ علی خامنہ ای کے اختیارات پر سوال اٹھایا جس کے نتیجے میں نہ صرف ان کا مدرسہ بند کر دیا گیا بلکہ انھیں چھ برس نظر بندی میں گزرانے پڑے۔ 2009 میں ہونے والے ایرانی انتخابات میں انھوں نے نسبتا معتدل اور آزاد خیال امیدوار موسوی کی حمایت کی اور انھوں نے جون 2009 میں ایرانی صدارتی انتخاب کے بعد صدر احمدی نژاد کی مذمت میں فتوٰی بھی دیا۔ 19 دسمبر 2009 کو ان کا انتقال ہوا۔ ان کے جنازے میں بے شمار حکومت مخالف لوگوں نے شرکت کی۔

 نگار خانہ 

 حوالہ جات 

زمرہ:1922ء کی پیدائشیں
زمرہ:2009ء کی وفیات
زمرہ:اسلامی جمہوریت پسند
زمرہ:ایران میں مرض-متعلقہ اموات
زمرہ:ایرانی آیت اللہ العظمیٰ
زمرہ:ایرانی اسلامی انقلاب کی شخصیات
زمرہ:ایرانی انقلابی
زمرہ:ایرانی جمہوری فعالیت پسند
زمرہ:ایرانی شخصیات
زمرہ:ایرانی شیعہ
زمرہ:ایرانی فلسفی
زمرہ:ایرانی مذہبی رہنما
زمرہ:ایرانی مصنفین
زمرہ:بیسویں صدی کے فلسفی
زمرہ:کامنز زمرہ جس کا ربط ویکی ڈیٹا پر ہے
زمرہ:مجتہدین
زمرہ:مراجع تقلید
زمرہ:مسلمان مصلحین
زمرہ:ایرانی مسلم
زمرہ:حرم فاطمہ معصومہ میں مدفون شخصیات
زمرہ:ویکی ڈیٹا سے مختلف مختصر وضاحت
زمرہ:ایرانی فعالیت پسند برائے حقوق نسواں